SKRIFTLIG FORESPOERGSEL E-1604/98

af Ernesto Caccavale (UPE) til Kommissionen

(25. maj 1998)

Om: Kraenkelse af princippet om gennemskuelighed i Faellesskabets retsakter

Filmfestivalen i Giffoni er en international filmfestival for boern og unge, der har fundet sted i Giffoni Valle Piana (Salerno) i Italien siden 1971. Den er en internationalt anerkendt begivenhed af stor kulturel vaerdi, som i de sidste fem aar har medvirket til at distribuere hele 54 europaeiske vaerker af unge filmproducenter i Europa, og den arbejder hele aaret for at hoejne tilskuernes dannelsesniveau.

Paa baggrund af ovenstaaende og paa trods af, at den seneste filmfestival havde over 80.000 tilskuere, har Giffoni filmfestival i fire aar ikke modtaget stoette fra Europa-Kommissionen, selv om den har indsendt ansoegning herom. Giffoni-festivalen er saaledes ansoeger til tildeling af stoetten inden for rammerne af det audiovisuelle samarbejde, idet den opfylder alle de krav, der stilles i indkaldelsen af ansoegninger som f.eks. at den henvender sig til et ungt publikum, at den afholdes inden for et saerlig vanskeligt stillet geografisk omraade som f.eks. Syditalien, og at den viser europaeisk producerede film.

Endvidere skal det understreges, at de faa italienske filmfestivaler, som har modtaget stoette fra Faellesskabet, naesten alle sammen befinder sig i Nord- og Mellemitalien til trods for, at Faellesskabsdirektiverne sigter imod at udvikle og stoette initiativer i saerlig tilbagestaaende omraader.

Da man formelt anmodede bedoemmelsesudvalget om at redegoere for, hvorfor den havde afvist Giffoni-filmfestivalens ansoegning om tildeling af faellesskabsstoette, blev der svaret, at der var tale om "afgoerelser truffet som kollegium og af fortrolig karakter".

1. Mener Kommissionen med hensyn til sidste punkt ikke, at princippet vedroerende gennemskuelighed og fri adgang for alle europaeiske borgere til Faellesskabets retsakter er blevet kraenket?

2. Har tildelingen af faellesskabsstoetten til de audiovisuelle begivenheder for 1998 ikke vaeret vilkaarlig og i modstrid med de bestemmelser og kriterier, der fastlaegger stoerre prioritet til de mindre udviklede omraader i Europa?

Svar afgivet paa Kommissionens vegne af Marcelino Oreja

(6. juli 1998)

Filmfestivalen i Giffoni, som det aerede medlem omtaler, har tre gange modtaget tilskud fra Kommissionen inden for rammerne af faellesskabsstoetten til fordel for audiovisuelle arrangementer paa partnerskabsbasis. I 1993, 1994 og 1995 blev der saaledes udbetalt henholdsvis 20 000 ECU, 15 000 ECU og 9 880 ECU, men i 1996, 1997 og 1998 blev festivalen ikke udvalgt til at modtage faellesskabsstoette.

Kommissionen er ikke i stand til at stoette alle de projekter, der indsendes, isaer fordi dens budgetmidler er begraensede, og der indgives et meget stort antal ansoegninger. Der skal derfor foretages en kraftig udvaelgelse, hvilket sker i samarbejde med et bedoemmelsesudvalg af uafhaengige eksperter, som gennemgaar projekterne paa grundlag af de kriterier, der er anfoert i indkaldelsen af forslag. Nogle projekter afvises derfor, hvilket dog ingenlunde drager deres relevans eller kvalitet i tvivl. At et projekt har faaet finansiel stoette igennem flere aar betyder heller ikke noedvendigvis, at det automatisk vil faa det de foelgende aar.

I overensstemmelse med princippet om aabenhed har Kommissionen bestraebt sig paa at give ansoegerne saa fuldstaendige oplysninger om stoettefordelingen som muligt. De ansvarlige for Giffoni-festivalen har i denne forbindelse baade pr. telefon og pr. post modtaget de relevante oplysninger om deres ansoegning. Men ifoelge bestemmelserne i indkaldelsen af forslag(1) maa der kun gives begraensede oplysninger om droeftelserne i det uafhaengige ekspertudvalg, hvis udtalelse afgives af det samlede udvalg og er fortrolig.

I forbindelse med stoetten til audiovisuelle arrangementer paa partnerskabsbasis i 1998 har Kommissionen foretaget en objektiv udvaelgelse paa grundlag af udtalelse fra en uafhaengig udvaelgelseskomité og efter en detaljeret gennemgang af ansoegningerne. Udvaelgelseskomitéens medlemmer har i deres overvejelser taget hensyn til objektive kriterier, bl.a. projekternes omkostningseffektivitet og kriterier opstillet paa grundlag af parametre fra ansoegningerne.

Det boer understreges, at Italien tegner sig for 11 % af de tilskudsberettigede forslag til festivaler i 1998 og har opnaaet stoette til, hvad der svarer til 10 % af de godkendte projekter. I tidens loeb har talrige italienske festivaler modtaget stoette fra denne faellesskabsforanstaltning, og de stoettede projekters geografiske fordeling har altid svaret til fordelingen af de indgivne ansoegninger.

(1) EFT C 176 af 10.6.1997.